อเมริกาส์เน็กซต์ท็อปโมเดล ฤดูกาลที่ 23
ข้อมูลการออกอากาศ > Brand Like A Boss

เมื่อกลับถึงบ้านพัก ทาเทียน่า รู้สึกดีใจที่ได้รับโอกาสแก้ตัวอีกครั้งจากการตัดสินครั้งก่อนที่เธอต้องตกเป็นสองคนสุดท้าย ในขณะที่ อินเดีย ก็รู้สึกดีใจเช่นเดียวกัน ที่เธอได้ถูกเรียกชื่อเป็นคนแรก เพราะทำให้เธอมีความมั่นใจในการแข่งขันเพิ่มมากขึ้น วันต่อมา พวกเธอได้เดินทางมาพับกับ ริต้า ซึ่งเธอได้แนะนำให้รู้จักกับ แคธี่ จัง ช่างแต่งหน้ามืออาชีพที่เคยร่วมงานกับดาราที่มีชื่อเสียงมาแล้ว อาทิ โรซี่ ฮันทิงตัน-ไวท์ลีย์ และแพดมา ลักษมี ซึ่งการแข่งขันในสัปดาห์นี้ พวกเธอจะต้องแสดงบทบาทในการเป็นตัวแทนสินค้า นำเสนอผลิตภัณฑ์ให้กับเครื่องสำอาง ริมเมล ลอนดอน โดยพวกเธอจะได้จับคู่กัน และผลัดกันแต่งหน้าให้อีกฝ่าย ในขณะเดียวกัน จะต้องอธิบายสินค้าไปด้วย ก่อนที่ทุกคนจะต้องถ่ายภาพแบบบิวตี้ช็อท ซึ่งจะตัดสินผู้ชนะจาก ความเข้าใจในแบรนด์สินค้า, ตัวผลิตภัณฑ์ และทัศนคติ ซึ่งริต้า ได้จับคู่ให้ ทาเทียน่าคู่กับคอร์ทนีย์ และ อินเดียคู่กับโครี่แอน โดยพวกเธอจะต้องแต่งหน้าให้อีกฝ่าย ด้วยลุคสที่แตกต่างกัน ดังนี้
| นางแบบ | ลุคส์การแต่งหน้า |
| --- | --- |
โครี่แอน: มีเสน่ห์แบบสง่างาม
คอร์ทนีย์: ความกล้าหาญแบบพังค์ชิค
อินเดีย: โฉบเฉี่ยวแนวสตรีทสไตล์
ทาเทียน่า: สาวในเมืองใหญ่แบบมีระดับ
ในการแข่งขัน อินเดีย ทำออกมาได้ไม่ค่อยดีนัก เนื่องจากเธอตื่นเต้นมากจนเกินไป ในขณะที่ ทาเทียน่า ทำออกมาได้ดี แต่ถูกติว่า ดูเป็นช่างแต่งหน้าจนเกินไป คอร์ทนีย์ ทำออกมาได้ดีในช่วงแรก แต่เมื่อถูกถามถึงเรื่อง ลิปสติกแบบแท่ง เธอกลับไม่สามารถตอบคำถามได้ และ โครี่แอน สามารถแสดงบทบาทออกมาดูเป็นที่ถูกใจมากที่สุด เธอจึงเป็นผู้ชนะในครั้งนี้ โดยเธอจะได้รับผลิตภัณฑ์จากริมเมล ลอนดอน เป็นของรางวัล และของรางวัลพิเศษอีกหนึ่งอย่าง ที่จะนำมาให้เมื่อพวกเธอกลับถึงบ้านพัก โดยเธอได้เลือก อินเดีย ร่วมแบ่งปันรางวัลในครั้งนี้ด้วย เมื่อกลับถึงบ้านพัก โครี่แอนและอินเดีย รู้สึกตกตะลึง เมื่อแม่ของพวกเธอ เข้ามาเยี่ยมถึงบ้านพัก จึงสร้างความดีใจให้พวกเธอเป็นอย่างมาก
ช่างถ่ายภาพ: มาสซิโม่ แคมพาน่า
วันต่อมา พวกเธอได้ถ่ายโฆษณาให้กับ มาสคารากันน้ำ และอายไลน์เนอร์กันน้ำ ซึ่งเป็นเครื่องสำอางของ ริมเมล ลอนดอน โดยจะต้องถ่ายทำกันสามช่วง คือ แบบบิวตี้ช็อตเน้นดวงตา แบบวิ่งผ่านสายฝนก่อนที่จะหลบเข้าไปในตู้โทรศัพท์ และแบบเต้นรำท่ามกลางสายฝนซึ่งจะเป็นการถ่ายทำแบบเคลื่อนไหวช้า ในการถ่ายทำนั้น ทาเทียน่า ประสบปัญหาเล็กน้อยในการถ่ายช่วงบิวตี้ช็อต ที่ถูกวิจารณ์ดูเสแสร้งจนเกินไป คอร์ทนีย์ ถูกตำหนิในเรื่องของการแสดงสีหน้าที่ดูฉุนเฉียว อินเดีย ทำออกมาได้อย่างน่าประทับใจในการแสดงออกถึงความสดใส และความสนุกสนาน ในขณะที่ โครี่แอน ถูกตำหนิว่า เธอไม่สนใจฟังคำแนะนำของ ดรูว์ และทำออกมาได้ไม่ค่อยดีนักในการถ่ายโฆษณา
ในห้องตัดสิน กรรมการประทับใจกับโฆษณาของ ทาเทียน่า ที่ดูเข้าถึงได้ ดูสนุกสนาน และมีความเป็นมิตร แต่ถูกวิจารณ์ว่า ใบหน้าของเธออาจไม่เหมาะกับการขายเครื่องสำอาง ในขณะเดียวกัน อินเดีย ทำให้ ริต้า นึกถึงการถ่ายโฆษณาครั้งแรกของเธอกับ ริมเมล ลอนดอน ซึ่งกรรมการต่างเห็นด้วยว่า โฆษณาของเธอออกมาสมบูรณ์แบบ และใบหน้าของเธอสวยงามเหมาะแก่การขายเครื่องสำอาง เธอจึงถูกเรียกชื่อเป็นคนแรกอีกครั้ง ในขณะที่ โครี่แอน ถ่ายโฆษณาออกมาได้ดี แต่ถูกตำหนิตอนพูดคำโปรยในตอนท้าย ซึ่งทำออกมาได้ไม่ค่อยดีนัก เธอจึงตกเป็นสองคนสุดท้าย ร่วมกับ คอร์ทนีย์ ที่ถ่ายโฆษณาโดยรวมออกมาดูราบเรียบจนเกินไป ซึ่งมีช่วงที่ทำได้ดีแค่ตอนพูดคำโปรยเท่านั้น ในขณะที่ ลุคส์ของเธอ ดูมีความเป็นแฟชั่นชั้นสูงมาก แต่กรรมการ ยังรู้สึกกังวลว่าเธอจะมีลุคส์ที่หลากหลายได้มากกว่านี้หรือไม่ ในวงการแฟชั่น อย่างไรก็ตาม กรรมการได้ตัดสินใจมอบโอกาสให้กับ โครี่แอน ได้เข้าสู่การแข่งขันในรอบสามคนสุดท้าย ร่วมกับ อินเดีย และทาเทียน่า ทำให้ คอร์ทนีย์ ต้องถูกคัดออกจากการแข่งขัน
ผู้ที่ถูกเรียกชื่อคนแรก: อินเดีย แกนส์
ผู้ที่ตกเป็นสองคนสุดท้าย: โครี่แอน โรเบิร์ตส์ และ คอร์ทนีย์ เนลสัน
ผู้ที่ถูกคัดออก: คอร์ทนีย์ เนลสัน
ผู้กำกับวิดีโอ: สตีเว่น มูราชิเกะ
แขกรับเชิญพิเศษ: แคธี่ จัง, สเตฟานี่(แม่ของโครี่แอน), คอลลีน(แม่ของอินเดีย), เอเลน่า โอรา